Agder fylkes kulturpris

Agder fylkes kulturpris blir delt ut årlig av Agder fylkeskommune. Den ble første gang utdelt i 2020, da fylket var etablert. Prisen består per 2021 av et verk av kunstneren Mette Stausland og et prisbeløp på 50.000 kroner.

Vilkår for tildeling 
Agder fylkeskommune har fastsatt at «(k)ulturprisen skal være en stimulans til kulturlivet i Agder og tildeles for særlig fortjenstfullt arbeid innenfor rammen av hele det utvidede kulturbegrepet. Prisvinnerens arbeid bør fortrinnsvis ha/ha hatt regional betydning.»

Det er fylkeskommunens Hovedutvalg for kultur, folkehelse og frivillighet som velger hvem som skal motta prisen.

Statutter 
Fylkeskommunen har fastsatt følgende statutter for prisen:

 Agder fylkeskommune ved hovedutvalg for kultur, folkehelse og frivillighet deler hvert år ut en fylkeskulturpris. Eventuelle endringer i størrelsen på prisen avgjøres i budsjettet.
 Kulturprisen skal være en stimulans til kulturlivet i Agder og tildeles for særlig fortjenstfullt arbeid innenfor rammen av hele det utvidede kulturbegrepet. Prisvinnerens arbeid bør fortrinnsvis ha / ha hatt regional betydning.
 Tildeling av prisen skjer etter forslag fra kommuner, organisasjoner, kulturinstitusjoner og enkeltpersoner. Hovedutvalgsmedlemmer kan også komme med forslag på aktuelle kandidater. Forslag må være innsendt avdeling for kultur, idrett og frivillighet innen 1. oktober.
 Hovedutvalget for kultur, folkehelse og frivillighet gjør vedtak om hvem som hvert år skal få prisen. Prisen kan tildeles enkeltpersoner, grupper av enkeltpersoner og organisasjoner.
 Offentliggjøring og overrekkelse av fylkeskulturprisen bør finne sted ved en passende høytidelig anledning.

Prisvinnere 
 2020: Gaute Heivoll, forfatter
 2021: Mette Midling-Jensen og Elisabeth Lindland – for arbeidet med SPOR-forestillingene

Referanser 

Norske kulturpriser
Kultur i Agder
Utmerkelser etablert i 2020